**GUIA DE CICLE FORMATIU**

**CURES AUXILIARS D'INFERMERIA**

**2017-18**

**íNDEX**

[1. INFORMACIÓ GENERAL DEL CICLE FORMATIU 3](#_Toc460864634)

[Perfil professional 3](#_Toc460864635)

[Competència general 3](#_Toc460864636)

[Competències professionals 3](#_Toc460864637)

[Principals ocupacions i llocs de treball més rellevants 3](#_Toc460864638)

[Currículum. 3](#_Toc460864639)

[2. Matèries 4](#_Toc460864640)

[Relació de matèries 4](#_Toc460864641)

[Condicions per a cursar determinades matèries 5](#_Toc460864642)

[3. Material obligatori de l’alumnat 6](#_Toc460864643)

[4. Normes de seguretat i higiene 7](#_Toc460864644)

[5. Pràctiques a l’empresa 8](#_Toc460864645)

[6. Si després del cicle vull continuar estudiant 9](#_Toc460864646)

# INFORMACIÓ GENERAL DEL CICLE FORMATIU

## Perfil professional

**Nivell:** formació professional de grau mitjà.

**Durada del cicle formatiu:** 1400 hores. Distribuïdes en 2 cursos acadèmics. Es pot cursar en torn de matí o tarda

**Formació en el centre educatiu**: **:** 990 hores (crèdits de l'1 a l'11 i el 13).

**Formació en centres de treball:** 410 hores (crèdit 12). Les hores de formació pràctica en centres de treball es realitzaran durant el segon curs i els alumnes es distribueixen en dos grups: el primer farà les pràctiques de setembre a gener i el segon des de gener a juny, aproximadament. Els alumnes de matí faran les pràctiques en horari de tarda i els alumnes de tarda, en horari de matí i de dilluns a divendres.

## Competència general

És competència general d'aquest tècnic proporcionar cures auxiliars al pacient/client i actuar sobre les condicions sanitàries del seu entorn: com a membre d'un equip d'infermeria en els centres sanitaris d'atenció especialitzada i d'atenció primària, sota la dependència del diplomat d'infermeria o si escau, i també, com a membre d'un equip de salut en l'assistència derivada de la pràctica de l'exercici liberal, sota la supervisió corresponent.

## Competències professionals

Les competències i realitzacions més rellevants que ha de manifestar el professional són:

a) Preparar els materials i processar la informació de la consulta/unitat en les àrees de la seva competència:

b) Aplicar cures auxiliars d'infermeria al pacient/client.

c) Tenir cura les condicions sanitàries de l'entorn del pacient/client i del material/instrumental sanitari utilitzat en les diferents consultes/unitats/serveis.

e) Realitzar tasques d'instrumentació en equips de salut bucodental.

## Principals ocupacions i llocs de treball més rellevants

Amb finalitats d'orientació professional laboral, s'enumeren a continuació les ocupacions i llocs de treball que es poden desenvolupar:

|  |  |
| --- | --- |
| Auxiliar d'infermeria/Clínica | Auxiliar d'atenció Primària |
| Auxiliar Bucodental | Cures d'Infermeria a Domicili |
| Auxiliar d’esterilització | Auxiliar de Balnearis |
| Auxiliar Geriàtric | Auxiliar d’unitats Especials |
| Auxiliar Pediàtric | Auxiliar de Salut Mental |

## Currículum.

### Objectius generals del cicle formatiu.

1. Processar la informació generada en consultes/unitats/serveis, interpretant les normes internes, els protocols i la documentació clínica i no clínica, identificant les característiques dels programes informàtics de gestió i citació de pacients, tipus i models de documents clínics i no clínics, i recursos ofimàtics i d'arxiu, aplicant els procediments de cita prèvia, registre, tramitació de documents, d'arxiu i de control d'existències, per tal de realitzar la gestió de la citació dels pacients/clients, de la documentació rebuda o generada i de la informació de consultes/unitats/serveis.
2. Elaborar pressupostos i documentació mercantil relatius a intervencions sanitàries, interpretant les normes fiscals, mercantils i el pla de tractament, identificant els models i tipus de documents mercantils, les formes de pagament i les prestacions del programa informàtic emprat, aplicant els mètodes de càlcul pressupostari i de facturació, per tal de realitzar la gestió econòmica dels serveis sanitaris prestats i actes professionals.
3. Relacionar-se amb pacients/clients i acompanyants, distingint les característiques, nivells de dependència, capacitat de predisposició i de comprensió de l'interlocutor, interpretant les necessitats i les demandes d'ajut, recolzament, de benestar, de comunicació i de relació i comunicant-se de forma eficaç, amable, respectuosa, adaptant-se a les característiques i necessitats de l'usuari i al context situacional, per tal de contribuir al benestar de pacients/clients i acompanyants.
4. Analitzar l'estat general de pacients/clients identificant, mitjançant l'observació directa i la comunicació, signes i símptomes d'alteracions físiques i del comportament, actituds i hàbits, relacionant-les amb conductes d'ansietat, irritabilitat, agressivitat, apatia o desànim, i aplicant, d'acord amb els protocols, les accions de prevenció, de desenvolupament individual o de recolzament psicològic preestablertes, per tal de col·laborar en la prestació de cures al pacient/client.
5. Aplicar els protocols de neteja, desinfecció, esterilització i aïllament del material, instrumental, equips i instal·lacions, interpretant els procediments establerts i la documentació tècnica dels equips, materials i productes, identificant el mètode adequat en cada cas i les normes de prevenció i higiene que s'han d'aplicar per tal de mantenir les condicions higienicosanitàries de l'entorn del pacient i de la unitat segons criteris de confort, prevenció de la contaminació i seguretat mediambiental.
6. Preparar el pacient per al trasllat, exploració o realització de procediments diagnòstics, terapèutics o d'infermeria interpretant els protocols, identificant les tècniques i la funció i aplicacions dels materials, equips i instrumental, preparant el material amb ordre i segons normes higièniques i de manipulació, i aplicant les tècniques de somatometria i de preparació del pacient/client per tal de facilitar l'exploració mèdica, la realització dels procediments diagnòstics, terapèutics o d'infermeria i el trasllat del pacient.
7. Aplicar els procediments d'higiene i mobilització de pacients/clients, interpretant la història clínica, el pla de cures, els protocols i les instruccions tècniques, identificant les característiques i necessitats del pacient/client, la funció i aplicacions dels estris, equips i accessoris d'higiene, mobilització i trasllat, aplicant les tècniques amb destresa, seguretat, pulcritud i respecte per la intimitat per tal de col·laborar en l'aplicació del pla de cures, prevenir alteracions i contribuir al benestar del pacient/client.
8. Executar els procediments de cures auxiliars d'infermeria a pacients/clients interpretant la història clínica, protocols, manual de procediments i el pla de cures establert, identificant les característiques del pacient que poden condicionar l'execució i utilitzant els materials, els equips i l'instrumental amb ordre, higiene i segons normes de seguretat i de prevenció, per tal de realitzar les tasques assignades o col·laborar amb l'equip d'infermeria en l'aplicació i desenvolupament del pla de cures.
9. Assistir al facultatiu en intervencions de salut bucodental, interpretant la història clínica, fitxa dental, protocols d'operatòria dental i manuals de funcionament dels equips i instrumental, identificant les característiques del pacient/client, seleccionant i preparant els materials, equips i l'instrumental, aplicant les tècniques amb destresa, seguretat i pulcritud, per tal de realitzar la preparació del pacient, de la consulta i del material, com també l'assistència al facultatiu.
10. Integrar-se en un equip de treball d'infermeria de manera eficient, analitzant les activitats que es realitzen, identificant els diferents llocs de treball, la interrelació de funcions i les relacions humanes en el treball, i proposant les modificacions adients a fi d'optimar l'actuació professional i la relació personal dels recursos humans.
11. Sensibilitzar-se sobre els efectes que les condicions de treball poden produir en la salut personal, col·lectiva i ambiental, amb la finalitat de millorar les condicions de realització del treball utilitzant les mesures correctives i de protecció.
12. Planificar el procés d'inserció en les activitats del sector sanitari, en les àrees d'assistència al pacient/client, valorant-ne els aspectes organitzatius i econòmics, i identificant els drets i les obligacions que es deriven de les relacions laborals, les capacitats i les actituds requerides, determinant les vies d'inserció possibles i els mitjans adients en cada cas per tal d'integrar-se satisfactòriament en el món laboral.
13. Incorporar-se al món productiu, adaptant-se a l'estructura d'una empresa de serveis sanitaris, de forma responsable i participativa, afrontant les tasques d'organització, control de la producció i producció amb progressiva autonomia i amb iniciativa, valorant les aptituds i els interessos necessaris en el conjunt de les tasques realitzades, per tal d'integrar-se en els sectors de l'atenció primària, comunitària i atenció especialitzada.
14. Integrar els diferents processos que es desenvolupen en la prestació d'un servei d'atenció sanitària, mitjançant l'anàlisi de les tècniques bàsiques d'infermeria i les de recolzament psicològic que s'apliquen, dels procediments per al manteniment de les condicions sanitàries del pacient i l'entorn, i la gestió administrativa que se'n deriva, per tal de donar resposta a les necessitats/demandes del pacient/client.

# Matèries

## Relació de matèries

|  |  |  |  |
| --- | --- | --- | --- |
| **Curs** | **Crèdits** | **hores** | **H/set.** |
| 2on | C01: Operacions administratives i documentació sanitària. | 66 | 2 |
| 1er | C02: L’ésser humà davant de la malaltia | 66 | 2 |
| 1er | C03: Benestar del pacient | 66 | 2 |
| 1er | C04: Tècniques bàsiques d’Infermeria | 270 | 8 |
| 2on | C05: Primers auxilis | 36 | 1 |
| 1er | C06: Higiene en el medi hospitalari | 99 | 3 |
| 1er | C07: Recolzament psicològic del pacient | 66 | 2 |
| 2on | C08: Educació per la salut | 30 | 1 |
| 1er | C09: Tècniques d’ajuda odontològica/estomatològica | 99 | 3 |
| 2on | C10: Relacions en l’entorn de treball | 60 | 2 |
| 2on | C11: Formació i orientació laboral | 60 | 2 |
| 2on | C12: Formació pràctica en centres de treball | 410 | --- |
| 2on | C13: Crèdit de síntesis | 60 | 2 |

## Condicions per a cursar determinades matèries

1.Podran fer FCT els alumnes de 2n curs sense cap crèdit pendent de primer o amb crèdits pendents les hores dels quals no superin les 7 hores setmanals.

2.Si l’alumne té més d’un crèdit de primer (màxim 7 hores setmanals) l’equip docent valorarà la conveniència de fer la FCT aquest curs o deixar-la pel curs següent.

3. Als alumnes amb els C03 o C06 no superats se’ls assignarà, si és el cas, el segon torn de pràctiques.

4 En cap cas podran fer FCT:

1. Alumnes de 2n amb crèdits pendents de primer de més de 7 hores setmanals.

2. Alumnes amb el C4 suspès o no cursat.

3. Alumnes amb C9 suspès no podran fer les pràctiques a odontologia.

5. Es recomana estar vacunat/da de l’hepatitis B i el tètanus

# Material obligatori de l’alumnat

L’ Institut serà l'encarregat de facilitar a l'alumne/a l'instrumental necessari per a realitzar les pràctiques, tot i que l'alumne/a haurà de portar en el termini d'una setmana, el material que li sigui requerit per cada professor en cada crèdit. En qualsevol cas, donat el baix cost del material que es detalla a continuació, i la utilitat del mateix en el transcurs de la vida docent i laboral, l'alumne/a haurà de disposar de:

**Dossiers:** El professorat pot demanar als alumnes que assisteixin a classe amb determinats dossier que es trobaran al servei de reprografia, sempre i quan estiguin disponibles amb tres dies d'antelació.

**Llibres de text obligatoris a 1r curs CAI:**

* Tècniques bàsiques d’infermeria. Ed MacMillan ISBN 978-84-15991-83-0
* “Técnicas de ayuda odontológica y estomatológica”. Juan Manuel Morillo y Yolanda Pajares.Ed. McGraw-Hill. ISBN978-84-481-7620-4
* Higiene en el medi hospitalari i neteja de material. Ed Editex ISBN 978-84-9161-024-3

**Llibres de text opcionals a 1r curs CAI (espereu indicacions professorat)::**

* “Promoció de la salut i suport psicològic al pacient” Ed. MacMillan.Mª Henar Portillo Rubiales i altres. ISBN 978-84-16092-37-6
* “Atlas El CuerpoHumano”. Köneman.
* “Atlas básico de anatomía”. Parramón.
* “Curs pràctic de terminologia mèdica”. Xavier Navarro Acebes. UAB servei de publicacions. Dep. De biologia cel·lular i de fisiologia.
* Diccionari mèdic” versió butxaca.

**Llibres de text recomanats a 2º curs CAI (espereu indicacions professorat):**

* “Operacions administratives i Documentació sanitària” Ed. MacMillan. Aurelio Escobars i altres. Ed. MacMillan education ISBN 978-84-15991-82-3
* Els llibres de RET i FOL els indicaran els professors/es corresponents

**Vestuari:** Per a realitzar pràctiques a classe, serà necessari la utilització d’un pijama blanc (casaca) o bata blanca per a fer les pràctiques al taller. El cabell llarg ha d’estar recollit, les ungles curtes i sense pintar.

**Rellotge** amb agulla de segons.

**Bolígraf** de 4 colors (blau, negre, vermell, verd), i **calculadora bàsica**

# Normes de seguretat i higiene

Totes les normes de seguretat, higiene i convivència estan recollides en el NOFC (normativa organització i funcionament del centres.

Seguidament fem una selecció de normes:

* Abans de iniciar les pràctiques cal familiaritzar-se amb els elements de seguretat de que es disposa. Cal localitzar totes les sortides, siguin o no de emergència per al cas d’una possible evacuació. Cal conèixer la localització del extintors.
* S’ha de conèixer el pla d’emergència de l’escola.
* No utilitzeu mai material de vidre en mal estat (augmenta el risc de accidents). El material, instruments i aparells utilitzats han d’estar sempre nets i en perfecte estat d’utilització.
* El material de vidre trencat es llençarà a recipients destinats especialment a aquesta fi. Els productes químics tòxics es llençaran a contenidors especials per a aquest fi.
* Seguir les normes d’eliminació de residus sanitaris establerts.
* Rentar les mans amb freqüència, sempre al començar i acabar les pràctiques.
* Utilització de guants davant de situacions de contaminació i sempre quan es treballi amb fluids orgànics com a mesura de precaució universal.
* Mans sense joies, ungles curtes i sense pintar. No tocar-se amb les mans la cara, boca, nas i ulls per evitar contaminacions. Controlar no posar-se el bolígraf a la boca.
* En cas de ferida o lesions a les mans han d’estar tapades.
* El cabells llargs cal recollir-los per realitzar les pràctiques.
* Totes les mostres biològiques han de ser considerades com potencialment infeccioses.
* Les agulles no es poden tornar a encapsular, han de ser introduïdes en contenidors rígids especials Si s’ha de tornar posar la càpsula es millor fer-lo amb una sola ma.
* Respectar les mesures de aïllament establertes: utilització bata, guants, etc.
* Prohibit menjar, beure, fumar, maquillar-se al taller de pràctiques.
* Mantenir fora de l’àrea de practiques llibres, carpetes, bosses, estoig, etc.
* Conservar la zona de practiques neta, endreçada i amb suficient espai per poder treballar. El desordre en les zones de practiques equival a risc.
* Utilitzar sempre les normes de bona mecànica corporal.
* Davant de qualsevol accident, es notificarà a la persona responsable i s’aplicarà el protocol d’actuació.

**Vacunació tètanus i hepatitis b**

Algunes de les activitats pròpies de la professió i en les pràctiques que es realitzaran al nostre centre en aquest cicle formatiu, poden comportar contreure la malaltia del tètanus o l’hepatitis, malalties greus per les qual existeix una vacuna específica. Cal que verifiqueu en el vostre centre mèdic l’estat de la vostra vacunació.

### Normes específiques que s’han de seguir a l’empresa on es fan les pràctiques

Abans de començar les pràctiques a l’empresa, el tutor d’FCT explicarà als alumnes el protocol d’accidents del nostre centre on s’explica com actuar davant d’un accident i els tràmits que cal fer.

Quan es realitzi la FCT s’ha de mantenir una actitud correcta amb el personal de l’empresa i complir les normes especifiques que marqui l’empresa.

Avisar immediatament al tutor/a de l’empresa, i posteriorment al tutor del institut, de qualsevol incidència.

**NOTA: Els alumnes que per qualsevol circumstància incompleixin aquestes normes, s’hauran de sotmetre a la sanció que pugui imposar la Direcció o el/la tutor/a corresponent tot seguint les pautes del Reglament de Règim Intern.**

# Pràctiques a l’empresa

*Criteris d’aquest cicle sobre les pràctiques a l’empresa, Formació en Centres de Treball (FCT): calculeu les hores i poseu-les on correspon.*

Els treballadors o voluntaris que ho certifiquin poden convalidar:

* + **25% de les hores del crèdit d’ FCT:** Si l’alumne té **experiència professional que** **NO es correspongui** amb el cicle. Haurà d’acreditar, com a mínim, el doble de les hores del crèdit d’FCT.
  + **50% de les hores del crèdit d’ FCT:** Si l’alumne té **experiència professional que es correspongui** amb el cicle. Haurà d’acreditar, com a mínim, la meitat de les hores del crèdit d’ FCT.
  + Si l’alumne té **experiència professional que es correspongui** amb el cicle. Haurà d’acreditar, com a mínim, un nombre de hores igual al del crèdit de FCT.

Consulteu amb el vostre tutor com fer-ho.

# Si després del cicle vull continuar estudiant

\*Coordinador de cicle: aquí heu de posar els estudis als que tenen accés amb el títol del cicle\*.